เชื่อมไอทีขนส่งเรือสร้างมูลค่า3.5พันล.
กรมศุลฯ จับมือท่าเรือเชื่อมระบบไอที ลดระยะเวลาการให้บริการต่อตู้เหลือเพียง 20 วินาที เพิ่มมูลค่าเศรษฐกิจปีละ 3,500 ล้าน
17 พ.ย. 2560

กรมศุลฯ จับมือท่าเรือเชื่อมระบบไอที ลดระยะเวลาการให้บริการต่อตู้เหลือเพียง 20 วินาที เพิ่มมูลค่าเศรษฐกิจปีละ 3,500 ล้านนายอภิศักดิ์ ตันติวรวงศ์ รมว.คลัง เปิดเผยว่า ปีงบประมาณ 2561 กรมศุลกากรจะร่วมมือกับการท่าเรือแห่งประเทศไทย (กทท.) นำระบบไอทีเข้ามาอำนวยความสะดวกเพื่อยกอันดับของประเทศให้ดีขึ้น ล่าสุดกรมศุลกากรและ กทท. ได้พัฒนาเชื่อมโยงข้อมูลการขนสินค้าผ่านระบบอิเล็กทรอนิกส์ ลดขั้นตอนพิธีการส่งออก ลดค่าใช้จ่ายในด้านเอกสารของการปฏิบัติพิธีการศุลกากรนายกุลิศ สมบัติศิริ อธิบดีกรมศุลกากร กล่าวว่า กรมศุลกากรได้ดำเนินการจัดตั้งระบบ National Single Window (NSW) ซึ่งเป็นระบบศูนย์กลางการเชื่อมโยงข้อมูลด้วยอิเล็กทรอนิกส์แบบบูรณาการระหว่างหน่วยงานภาครัฐ ภาคธุรกิจ ทั้งภายในประเทศและระหว่างประเทศ เพื่ออำนวยความสะดวกด้านการนำเข้าและการส่งออกขณะเดียวกัน กรมศุลกากรและ กทท.ได้พัฒนาระบบตัดบัญชีใบกำกับการขนย้ายสินค้าทางอิเล็กทรอนิกส์ (e-Matching) ผ่าน NSW โดยนำมาใช้กับท่าเรือขนาดใหญ่ ได้แก่ ท่าเรือแหลมฉบังและท่าเรือกรุงเทพ  ซึ่งสามารถลดระยะเวลาจากเดิม 3 นาที เหลือ 20 วินาที และลดภาระค่าใช้จ่ายและค่าเสียเวลาได้ 2,500 ล้านบาท/ปี รวมถึงเพิ่มมูลค่าทางเศรษฐกิจได้ 3,500 ล้านบาท/ปี